Die gönschtig Lag wird ou de Eigenheimbou fördere. Üsi Gmeind bietet wieters Bouland im B-Plangebiet Neuendorf ond im VE-Plangebiet Bartmannshagen, aber au Löckebebouig i de andere Ortsteil a. Ond das erscht no zo össerscht gönschtige Prise, so zwösche 5 ond 30 Euro. För Onternähme, wo gärn zo üs möchtid cho, schtoht Land of em Gwerbgebiet in Kandelin zor Verfüegig.    No es paar bedütendi infraschtrukturelli Objekt bi üs: s DRK-Chrankehus Grimmen in Bartmannshagen, s Alterspflegeheim ond d Chendertagesschtätt in Griebenow, d Grondschule met Mensa in Kreutzmannhagen, d Arzt- ond Zahnarztpraxis, d Bäckerei, d Fleischerei, d Chendertagesschtätt ond d Realschuel mit Tornhalle in Kandelin, d Reintegrationsirechtig för sochtgföhrdeti Mönsche in Schmietkow, d Chendertagesschtätt in Klevenow, d Chendertagesschtätt ond de Bauhof vo de Gmeind in Neuendorf, d  Gmeindsverwaltig met em össerscht rege Börgermeischter, s Forschtamt ond d Börgerbegägnigsschtätt in Poggendorf, d Raiffisebank, d Ossenschtäll as Grond- ond Realschuel met Tornhalle ond au no d Chendertagesschtätt in Rakow, ond lascht böt not liischt s Öbergangs- ond Wohnheim för psychisch chranki Erwachseni in Grischow. Ond es esch noni fertig: betreuti Jugendträffs in Bartmannshagen, Griebenow, Kandelin, Neuendorf ond Rankow sorgit för en aktivi Föderig vo üsere Jugend.    Mehr händ sogar en Rennschträki,  wo die erscht Grimmener Stock-Car-Legion jedes Johr mehreri Seificheschte-Renne dörefüehrt, wo aber au Traktor-Pulling-Wettkämpf statffendit.